SET เปิดเช้าร่วง 10 จุด กังวลเศรษฐกิจถดถอย หลัง “ดัชนีความเชื่อมั่น” สหรัฐต่ำคาด
SET เปิดเช้าร่วง 10 จุด กังวลเศรษฐกิจถดถอย หลังดัชนีความเชื่อมั่นผู้บริโภคสหรัฐออกมาต่ำกว่าคาด ให้แนวต้าน 1,600-1,605 จุด แนวรับ 1,570-1,575 จุด
SET เปิดเช้าร่วง 10 จุด กังวลเศรษฐกิจถดถอย หลังดัชนีความเชื่อมั่นผู้บริโภคสหรัฐออกมาต่ำกว่าคาด ให้แนวต้าน 1,600-1,605 จุด แนวรับ 1,570-1,575 จุด
29 มิ.ย. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:04 น. อยู่ที่ 1,584.59 จุด ลดลง 9.88 จุด หรือ 0.62% สูงสุดที่ 1,589.80 จุด ต่ำสุดที่ 1,584.46 จุด มูลค่าการซื้อขาย 5.85 พันล้านบาท
นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งตัวลงตามตลาดหุ้นอื่นในภูมิภาคที่ปรับตัวลงตามตลาดหุ้นสหรัฐฯเมื่อคืนนี้ จากความกังวลในเรื่องภาวะเศรษฐกิจที่อาจเกิดภาวะถดถอยได้ หลังเมื่อคืนวานนี้สหรัฐฯรายงานดัชนีความเชื่อมั่นผู้บริโภคออกมาต่ำกว่าคาด เป็นปัจจัยกดดันต่อตลาดหุ้น และยังต้องรอติดการประกาศตัวเลข GDP สหรัฐฯคืนวันนี้
ขณะที่ปัจจัยในประเทศยังรอลุ้นผลการหารือขอความร่วมมือกับโรงกลั่นนำส่งเงินเข้ากองทุนน้ำมันเชื้อเพลิงระยะเวลา 3 เดือนว่าจะออกมาเป็นอย่างไร เพราะยังมีผลต่อหุ้นกลุ่มพลังงานที่มีน้ำหนักต่อดัชนีตลาดหุ้นไทย
โดยให้แนวต้าน 1,600-1,605 จุด แนวรับ 1,570-1,575 จุด
ขณะเดียวกันบล.ฟินันเซีย ไซรัส ประเมินแนวโน้มตลาดวันนี้ คาด SET Index อ่อนตัวลงหาระดับ 1,585-1,590 จุด จากบรรยากาศการลงทุนที่กลับมาเป็นลบอีกครั้ง หลังตลาดหุ้นสหรัฐฯปรับลงแรงและเริ่มกลับมากังวลโอกาสเกิด Recession โดยล่าสุด Inflation Expectation 12 เดือนข้างหน้าสูงถึง 8% ในเดือน มิ.ย. สูงสุดนับตั้งแต่ปี 1987 สะท้อนความกังวลเรื่องเงินเฟ้อที่ยังคงอยู่ และ FED ยังคงเดินหน้าขึ้นดอกเบี้ยต่อเนื่อง ภาพรวมยังสอดคล้องกับที่เราประเมินว่าไตรมาส 3/65 จะเป็นช่วงที่ต้องติดตามว่าเงินเฟ้อจะมีสัญญาณผ่าน Peak ที่ชัดเจนหรือไม่